
2020 m. spalio 29 d. sprendimu Nr. T1-147

NERINGOS SAVIVALDYBĖS STIPENDIJOS RAŠYTOJUI, REZIDUOJANČIAM TARPTAUTINIAME VERTĖJŲ IR RAŠYTOJŲ CENTRE, skyrimo tvarkos aprašas

I. BENDROSIOS NUOSTATOS

1. Neringos savivaldybės stipendija (toliau – Stipendija) skiriama rašytojui, reziduojančiam Tarptautiniame vertėjų ir rašytojų centre. Stipendijos skyrimo tvarkos aprašas (toliau – Aprašas) nustato individualios stipendijos dydį, bendruosius skyrimo principus, skyrimo ir atsiskaitymo už ją tvarką.
2. Stipendija skiriama už rezidencijos metu įvykdytą Tarptautinio vertėjų ir rašytojų centro kūrybinės veiklos programą, kurią sudaro sukurti, atlikti ar kitaip viešai pristatyti kūrybiniai darbai Neringos bendruomenei. 
3. Stipendija mokama iš Neringos savivaldybės biudžeto asignavimų, skirtų Kultūros ir jaunimo veiklos programai.

II. STIPENDIJOS DYDIS, RŪŠIS IR TRUKMĖ

4. Stipendijos dydis – 1000 Eur.
5. Stipendijos rūšis – vienkartinė (išmokama vienu kartu).
6. Stipendija skiriama kartą per metus vienam stipendininkui, reziduojančiam Tarptautiniame vertėjų ir rašytojų centre ne trumpiau nei 1 mėn. (spalio–balandžio mėn.).

III. PARAIŠKŲ TEIKIMO TVARKA

[bookmark: _Hlk49850665]7. Laisvos formos paraiškos (apimtis – iki 2 lapų) Stipendijai gauti priimamos apie jų priėmimą paskelbus Klaipėdos apskrities Ievos Simonaitytės viešosios bibliotekos interneto svetainėje www.klavb.lt, Tarptautinio vertėjų ir rašytojų centro interneto svetainėje www.tvrc.lt ir Neringos savivaldybės interneto svetainėje www.neringa.lt. 
8. Skelbime nurodoma:
8.1. paraiškų priėmimo laikas;
8.2. paraiškų pateikimo būdas;
8.3. atsakingo už paraiškų pateikimo administravimą asmens vardas, pavardė, telefono numeris, elektroninio pašto adresas;
8.4. kita reikiama informacija.
9. Kartu su paraiška, kurioje atsispindėtų pretendento literatūrinė patirtis, kūrybos tematikos sąsajos su Kuršių nerija, Mažosios Lietuvos kultūrine tapatybe ir savastimi, turi būti pateikti pretendento:
9.1. gyvenimo ir kūrybinės veiklos aprašymas;
9.2. darbų pavyzdžiai ar jų ištraukos;
9.3. rezidavimo metu planuojamo įgyvendinti kūrybinio sumanymo aprašymas, koncepcija ar planas (apimtis – iki 2 lapų).
10. Pretendentas gali teikti tik vieną paraišką Stipendijai gauti.
11. Paraiškų registravimą ir jų administracinės atitikties vertinimą atlieka Klaipėdos apskrities Ievos Simonaitytės viešoji biblioteka.

IV. PARAIŠKŲ VERTINIMAS

[bookmark: _Hlk49850169]12. Potencialius pretendentus (iki 5 pretendentų) Stipendijai gauti atrenka Klaipėdos apskrities Ievos Simonaitytės viešosios bibliotekos direktoriaus įsakymu sudaryta ekspertų komisija (toliau – Ekspertų komisija) iš Neringos savivaldybės stipendijos rašytojui, reziduojančiam Tarptautiniame vertėjų ir rašytojų centre, konkursui pateiktų paraiškų. Ekspertų komisija darbą organizuoja pagal Klaipėdos apskrities Ievos Simonaitytės viešosios bibliotekos direktoriaus įsakymu patvirtintus veiklos nuostatus. Paraiškos vertinamos pagal Aprašo 13 punkte nurodytus vertinimo kriterijus. Ekspertų komisija savo siūlymus, įformintus protokolu, kartu su atrinktų pretendentų paraiškomis teikia Neringos savivaldybės administracijai. 
13. Paraiškų vertinimo kriterijai (1 priedas):
13.1. kūrybinės veiklos programos, kuriai prašoma skirti stipendiją, meninė ir kultūrinė vertė Kuršių nerijai, aktualumas, idėjos tikslingumas, tęstinumas ir rezultatai, numatoma sklaida;
13.2. ankstesnės kūrybinės veiklos meninė ir kultūrinė vertė, kūrybos tematikos sąsajos su Kuršių nerija, Mažosios Lietuvos kultūrine tapatybe ir savastimi, aktualumas, sklaida.
14. Neringos savivaldybės stipendijos rašytojui, reziduojančiam Tarptautiniame vertėjų ir rašytojų centre, skyrimo komisijos (toliau – Komisija) sudėtį ir jos veiklos nuostatus tvirtina Neringos savivaldybės administracijos direktorius (toliau – Administracijos direktorius) savo įsakymu.
15. Komisija sudaroma iš 5 (penkių) narių 5 (penkerių) metų laikotarpiui. Į jos sudėtį įeina 1 (vienas) Neringos savivaldybės viešosios Viktoro Miliūno bibliotekos atstovas, 1 (vienas) Tarptautinio vertėjų ir rašytojų centro atstovas, 3 (trys) Neringos savivaldybės administracijos valstybės tarnautojai ir (ar) darbuotojai, dirbantys pagal darbo sutartį: 1 (vienas) specialistas – kalbos tvarkytojas, 1 (vienas) specialistas – atstovas spaudai, ryšiams su visuomene, 1 (vienas) specialistas – Kultūros skyriaus atstovas.
16. Komisija, atsižvelgdama į kūrybinės veiklos programos svarbą Neringos kultūros ir meno plėtrai, sąsajas su Kuršių nerijos kultūrine tapatybe bei savastimi, svarsto ir vertina Ekspertų komisijos pateiktus siūlymus stipendijai gauti. Savo pasiūlymus dėl Stipendijos skyrimo Komisija teikia Administracijos direktoriui.

V. STIPENDIJOS SKYRIMAS, MOKĖJIMAS IR ATSISKAITYMAS

17. Stipendija skiriama Administracijos direktoriaus įsakymu.
18. Stipendininkas pasirašo su Neringos savivaldybės administracija Administracijos direktoriaus įsakymu patvirtintos formos sutartį. Sutartyje atskiru konkrečiu atveju (t. y. atsižvelgiant į stipendininko kūrybinio sumanymo aprašymą, koncepciją ar planą) numatoma kūrybinės veiklos programos įgyvendinimo, ataskaitos pateikimo terminai, sutarties nutraukimo sąlygos, Stipendijos mokėjimo terminas ir kiti duomenys.
19. Stipendija grąžinama, jei Stipendijos gavėjas: 
19.1. Stipendijai gauti pateikia klaidingus (suklastotus) duomenis (dokumentus);
19.2. raštiškai atsisako skirtos Stipendijos;
19.3. Stipendija panaudota ne pagal paskirtį arba veikla, kuriai skirta Stipendija, yra nevykdoma.
20. Sprendimą grąžinti Stipendiją priima Administracijos direktorius įsakymu, atsižvelgdamas į Komisijos pasiūlymą. Apie tai raštu informuojamas stipendininkas. Stipendijos negrąžinus, ji išieškoma Lietuvos Respublikos teisės aktų nustatyta tvarka.
21. Stipendininkas, nepateikęs 23 punkte nurodytos ataskaitos, negali penkerius metus pretenduoti į Stipendiją ir jos gauti.
22. To paties stipendininko kandidatūra Stipendijai gauti gali būti teikiama praėjus ne mažiau kaip dviem metams po Stipendijos gavimo. 
23. Įvykdžius kūrybinę programą, stipendininkas ne vėliau kaip per mėnesį pateikia Neringos savivaldybės administracijai laisvos formos ataskaitą apie pasiektus rezultatus, kūrybinės veiklos tęstinumą ir sklaidą. 
24. Stipendininko ataskaitą vertina Komisija. Išvadą dėl ataskaitos įvertinimo Komisija teikia Administracijos direktoriui.
25. Administracijos direktorius, atsižvelgdamas į Komisijos vertinimą, tvirtina Stipendininko ataskaitą. 


VI. BAIGIAMOSIOS NUOSTATOS

26. Pretendentai, teikdami paraiškas šio Aprašo nustatyta tvarka, išreiškia savo sutikimą dėl paraiškoje nurodytų asmens duomenų naudojimo informacijos apie jiems paskirtą Stipendiją ir kūrybinės veiklos programos tikslų įgyvendinimą skelbimo Klaipėdos apskrities Ievos Simonaitytės viešosios bibliotekos interneto svetainėje www.klavb.lt, Tarptautinio vertėjų ir rašytojų centro interneto svetainėje www.tvrc.lt ir Neringos savivaldybės interneto svetainėje www.neringa.lt. 
27. Apraše neaptarti klausimai sprendžiami Lietuvos Respublikos teisės aktų nustatyta tvarka.

_____________________________________


Neringos savivaldybės tarybos
2020 m. spalio 29 d. sprendimo Nr. T1-147
1 priedas
PARAIŠKŲ NERINGOS SAVIVALDYBĖS STIPENDIJĄ RAŠYTOJUI, REZIDUOJANČIAM TARPTAUTINIAME VERTĖJŲ IR RAŠYTOJŲ CENTRE, GAUTI VERTINIMO KRITERIJAI
 Paraiškų Neringos savivaldybės stipendiją rašytojui, reziduojančiam Tarptautiniame vertėjų ir rašytojų centre, gauti vertinimo kriterijai sudaro nuo 0 iki 70 balų: 
	Eil. Nr.
	Vertinimo kriterijus ir (ar) jo sudėtinės dalys
	Vertinimo kriterijaus ir 
(ar) jo sudėtinės dalies aprašas
	Vertinant atitiktį vertinimo kriterijui ir (ar) jo sudėtinei daliai galimi skirti balai
	Rekomendacija vertinimą atliekančiai Ekspertų komisijai

	1.
	Veiklos, kuriai prašoma skirti stipendiją, meninė ir kultūrinė vertė Kuršių nerijai, aktualumas, idėjos tikslingumas, tęstinumas ir rezultatai, numatoma sklaida (0–45 balai).

	1.1.
	Kūrybinė veikla, kuriai prašoma skirti stipendiją, meninė ir kultūrinė 
vertė 
Kuršių nerijai.

(0–15)
	Kūrybinės veiklos meninė ir kultūrinė vertė yra labai didelė, ji pasižymi profesionalumu ir kūrybiškumu.
	15
	Atitiktis vertinimo kriterijui ir (ar) jo sudėtinei daliai vertinama 15 balų, jeigu veikla, kuriai prašoma skirti stipendiją, visiškai atitinka vertinimo kriterijaus ir (ar) jo sudėtinės dalies aprašą.

	
	
	
	12
	Atitiktis vertinimo kriterijui ir (ar) jo sudėtinei daliai vertinama 12 balų, jeigu veikla, kuriai prašoma skirti stipendiją, vertinimo kriterijaus ir (ar) jo sudėtinės dalies aprašą atitinka daugiau nei vidutiniškai.

	
	
	
	8
	Atitiktis vertinimo kriterijui ir (ar) jo sudėtinei daliai vertinama 8 balais, jeigu veikla, kuriai prašoma skirti stipendiją, vertinimo kriterijaus ir (ar) jo sudėtinės dalies aprašą atitinka vidutiniškai.

	
	
	
	4
	Atitiktis vertinimo kriterijui ir (ar) jo sudėtinei daliai vertinama 4 balais, jeigu veikla, kuriai prašoma skirti stipendiją, vertinimo kriterijaus ir (ar) jo sudėtinės dalies aprašą atitinka mažiau nei vidutiniškai.

	
	
	
	0
	Atitiktis vertinimo kriterijui ir (ar) jo sudėtinei daliai vertinama 0 balų, jeigu veikla, kuriai prašoma skirti stipendiją, visiškai neatitinka vertinimo kriterijaus ir (ar) jo sudėtinės dalies aprašo.

	1.2.
	Kūrybinės veiklos, kuriai prašoma skirti stipendiją, aktualumas ir idėjos tikslingumas.
(0–10)
	Kūrybinė veikla yra aktuali, originali, savalaikė ir nauja, o idėja yra pagrįsta ir argumentuota.
	10
	Atitiktis vertinimo kriterijui ir (ar) jo sudėtinei daliai vertinama 10 balų, jeigu veikla, kuriai prašoma skirti stipendiją, visiškai atitinka vertinimo kriterijaus ir (ar) jo sudėtinės dalies aprašą.

	
	
	
	8
	Atitiktis vertinimo kriterijui ir (ar) jo sudėtinei daliai vertinama 8 balais, jeigu veikla, kuriai prašoma skirti stipendiją, vertinimo kriterijaus ir (ar) jo sudėtinės dalies aprašą atitinka daugiau nei vidutiniškai.

	
	
	
	5
	Atitiktis vertinimo kriterijui ir (ar) jo sudėtinei daliai vertinama 5 balais, jeigu veikla, kuriai prašoma skirti stipendiją, vertinimo kriterijaus ir (ar) jo sudėtinės dalies aprašą atitinka vidutiniškai.

	
	
	
	3
	Atitiktis vertinimo kriterijui ir (ar) jo sudėtinei daliai vertinama 3 balais, jeigu veikla, kuriai prašoma skirti stipendiją, vertinimo kriterijaus ir (ar) jo sudėtinės dalies aprašą atitinka mažiau nei vidutiniškai.

	
	
	
	0
	Atitiktis vertinimo kriterijui ir (ar) jo sudėtinei daliai vertinama 0 balų, jeigu veikla, kuriai prašoma skirti stipendiją, visiškai neatitinka vertinimo kriterijaus ir (ar) jo sudėtinės dalies aprašo.

	1.3.
	Kūrybinės veiklos, kuriai prašoma skirti stipendiją, tęstinumas, rezultatai ir numatoma sklaida. 
(0–20)
	Numatomas kūrybinės veiklos tęstinumas ir rezultatai yra aiškūs ir apčiuopiami, o veiklos sklaida – aktyvi ir išplėtota.
	20
	Atitiktis vertinimo kriterijui ir (ar) jo sudėtinei daliai vertinama 20 balų, jeigu veikla, kuriai prašoma skirti stipendiją, visiškai atitinka vertinimo kriterijaus ir (ar) jo sudėtinės dalies aprašą.

	
	
	
	15
	Atitiktis vertinimo kriterijui ir (ar) jo sudėtinei daliai vertinama 15 balų, jeigu veikla, kuriai prašoma skirti stipendiją, vertinimo kriterijaus ir (ar) jo sudėtinės dalies aprašą atitinka daugiau nei vidutiniškai.

	
	
	
	10
	Atitiktis vertinimo kriterijui ir (ar) jo sudėtinei daliai vertinama 10 balų, jeigu veikla, kuriai prašoma skirti stipendiją, vertinimo kriterijaus ir (ar) jo sudėtinės dalies aprašą atitinka vidutiniškai.

	
	
	
	5
	Atitiktis vertinimo kriterijui ir (ar) jo sudėtinei daliai vertinama 5 balais, jeigu veikla, kuriai prašoma skirti stipendiją, vertinimo kriterijaus ir (ar) jo sudėtinės dalies aprašą atitinka mažiau nei vidutiniškai.

	
	
	
	0
	Atitiktis vertinimo kriterijui ir (ar) jo sudėtinei daliai vertinama 0 balų, jeigu veikla, kuriai prašoma skirti stipendiją, visiškai neatitinka vertinimo kriterijaus ir (ar) jo sudėtinės dalies aprašo.

	2.
	Ankstesnės kūrybinės veiklos meninė ir kultūrinė vertė, aktualumas, sklaida (0–25 balai).

	2.1.
	Ankstesnės kūrybinės veiklos meninė ir kultūrinė vertė, aktualumas, kūrybos tematikos sąsajos su Kuršių nerija, Mažosios Lietuvos kultūrine tapatybe ir savastimi.
(0–15)
	Ankstesnė kūrybinė veikla buvo įvertinta apdovanojimais Lietuvoje ir (ar) užsienyje, padariusi ženklią įtaką kultūros raidai, ji buvo (yra) inovatyvi, originali ir aktuali. Sąsajos su Kuršių nerija, Mažosios Lietuvos kultūrine tapatybe ir savastimi aiškiai atpažįstami. 
	15
	Atitiktis vertinimo kriterijui ir (ar) jo sudėtinei daliai vertinama 15 balų, jeigu veikla, kuriai prašoma skirti stipendiją, visiškai atitinka vertinimo kriterijaus ir (ar) jo sudėtinės dalies aprašą.

	
	
	
	12
	Atitiktis vertinimo kriterijui ir (ar) jo sudėtinei daliai vertinama 12 balų, jeigu veikla, kuriai prašoma skirti stipendiją, vertinimo kriterijaus ir (ar) jo sudėtinės dalies aprašą atitinka daugiau nei vidutiniškai.

	
	
	
	8
	Atitiktis vertinimo kriterijui ir (ar) jo sudėtinei daliai vertinama 8 balais, jeigu veikla, kuriai prašoma skirti stipendiją, vertinimo kriterijaus ir (ar) jo sudėtinės dalies aprašą atitinka vidutiniškai.

	
	
	
	4
	Atitiktis vertinimo kriterijui ir (ar) jo sudėtinei daliai vertinama 4 balais, jeigu veikla, kuriai prašoma skirti stipendiją, vertinimo kriterijaus ir (ar) jo sudėtinės dalies aprašą atitinka mažiau nei vidutiniškai.

	
	
	
	0
	Atitiktis vertinimo kriterijui ir (ar) jo sudėtinei daliai vertinama 0 balų, jeigu veikla, kuriai prašoma skirti stipendiją, visiškai neatitinka vertinimo kriterijaus ir (ar) jo sudėtinės dalies aprašo.

	2.3.
	Ankstesnės kūrybinės veiklos sklaida. 
(0–10)
	Vykdyta (vykdoma) intensyvi ankstesnės kūrybinės veiklos sklaida.
	10
	Atitiktis vertinimo kriterijui ir (ar) jo sudėtinei daliai vertinama 10 balų, jeigu veikla, kuriai prašoma skirti stipendiją, visiškai atitinka vertinimo kriterijaus ir (ar) jo sudėtinės dalies aprašą.

	
	
	
	8
	Atitiktis vertinimo kriterijui ir (ar) jo sudėtinei daliai vertinama 8 balais, jeigu veikla, kuriai prašoma skirti stipendiją, vertinimo kriterijaus ir (ar) jo sudėtinės dalies aprašą atitinka daugiau nei vidutiniškai.

	
	
	
	5
	Atitiktis vertinimo kriterijui ir (ar) jo sudėtinei daliai vertinama 5 balais, jeigu veikla, kuriai prašoma skirti stipendiją, vertinimo kriterijaus ir (ar) jo sudėtinės dalies aprašą atitinka vidutiniškai.

	
	
	
	3
	Atitiktis vertinimo kriterijui ir (ar) jo sudėtinei daliai vertinama 3 balais, jeigu veikla, kuriai prašoma skirti stipendiją, vertinimo kriterijaus ir (ar) jo sudėtinės dalies aprašą atitinka mažiau nei vidutiniškai.

	
	
	
	0
	Atitiktis vertinimo kriterijui ir (ar) jo sudėtinei daliai vertinama 0 balų, jeigu veikla, kuriai prašoma skirti stipendiją, visiškai neatitinka vertinimo kriterijaus ir (ar) jo sudėtinės dalies aprašo.



____________________________________


